साउथैम्पटन में पूर्वी अफिरका से प्रवास कइल भारतीय माता-पिता के घरे जनमल सुनक के पढ़ाई विन्चेस्टर कॉलेज में भइल। एकरे बाद ऊ लिंकन कॉलेज, ऑक्सफोर्ड में दर्शन, राजनीति आ अर्थशास्त्र पढ़लें आ बाद में स्टैनफोर्ड यूनिवर्सिटी से फुलब्राइट स्कॉलर के रूप में एमबीए कइलें। स्टैनफोर्ड में पढ़त घरी इनके मुलाकात इनके होखे वाली पत्नी अक्षता मूर्ति से भइल जे इन्फोसिस के स्थापना करे वाला भारतीय अरबपति बिजनेसमैन एन.आर.नारायण मूर्ति के बेटी हई। सुनक आ मूर्ति ब्रिटेन के सभसे अमीर लोग में गिनल जालें आ 2022 ले इनहन के कुल संपत्ति 730 मिलियन पाउंड रहल। स्नातक कइला के बाद ऊ गोल्डमैन सैक्स खातिर काम कइलें आ बाद में हेज फंड फर्म द चिल्ड्रेन इन्वेस्टमेंट फंड मैनेजमेंट आ थेलेम पार्टनर्स में पार्टनर के रूप में काम कइलें।